Advèrbia: d’agost 2011\nA més del significat bàsic 'carícia', el substantiu moixona s'aplica en alguns llocs del Ripollès al 'petó' pròpiament considerat.\nHo confirmem al poble de Gombrèn, el qual termeneja amb la comarca del Berguedà, segons entrevista duta a terme el mes de juliol del 2011. I ho recull així mateix el volum primer de l'ALDC (Atles Lingüístic del Domini Català), que el localitza solament (i a tall d'informació complementària, és a dir, fora de les respostes estrictament cartografiades) a la vila de Campdevànol.\nD'altra banda, puc indicar que el concepte 'petó' el tenim ben representat en el mapa núm. 3 del volum citat de l'ALDC, i que, igualment, al PALDC (Petit Atles Lingüístic del Domini Català) es pot trobar un bon resum de resultats i una explicació, molt pedagògica, que a continuació provo de resumir encara més:\n1. Les formes clàssiques, procedentes de BASIU o de BASIARE (bes, besada, beset), resten avui arraconades a les àrees laterals (País Valencià), isolades (Illes Balears) o a tocar de l'Aragó (Franja), sovint en concurrència amb formes castellanes (besso, bessito).\n2. El mot més general és, doncs, petó, d'aparició tardana, tal vegada procedent d'una arrel expressiva POTT 'llavi' i 'besada', format gràcies a un diminitiu característic dels mots afectius i amatoris.\n3. La variant potxó, del català nord-occidental, es podria explicar per fonosimbolisme, o bé per interferència basca.\nPel que fa referència a moixona, cal recordar que aquest substantiu (com els altres de la mateixa família) no és sinó un derivat de moix, nom amanyagador del gat, de creació expressiva.\nAtès això, no és estrany, doncs, que un mot com aquest hagi acabat desenvolupant un significat tan relacionat amb la idea de carícia. L'evolució semàntica es comprèn prou bé: el petó no deixa de ser una mena de carícia, la millor carícia.\nEs diu que un hom ens ha caigut de les espardenyes quan, efectivament, ha fet alguna mena d'acció o ha emès algun comentari que desmereix de la valoració que fins aleshores en teníem.\nLocalització: Torelló, vall del Ges\nData: 27 d'agost de 2011\nCom a expressions equivalents, el DCVB recull, si més no, aquestes dues: caure d'es retaulet (Menorca), caure de l'escambell (Penedès).\nAgraïments: als gestors del blog Lo carranquer, del qual he manllevat la imatge que il·lustra aquest apunt d'avui.\nPublicat per Jordi Dorca a 16:45 21 comentaris\nSegons indicació del nostre primer informant de la Pobla de Lillet, aquesta locució serveix, de fet, per referir-se a l'habilitat de fer negocis amb qualsevol cosa, amb pocs mitjans. Equival, doncs, a fer fira, fer negoci. Ha fet faneca, diríem aquí. Amb e oberta.\nAquesta informació, que hem pogut confirmar aquest proppassat divendres en la primera entrevista feta a l'Alt Berguedà, la trobareu reproduïda al DCVB i també als Quaderns de camp de mossèn Alcover, els quals es poden consultar, des d'aquest mateix blog, anant a la barra lateral que us adreça al corpus de dades del lingüista balear.\nFaig constar, a més, que aquesta expressió és recollida al DCVB segons la localització exclusiva de la Pobla de Lillet i que aquest mateix diccionari reconeix al substantiu faneca la pronúncia amb e oberta que nosaltres, insisteixo, hem trobat en aquest indret berguedà.\nLa faneca, recordem-ho, és una unitat de mesura, de valor variable segons els indrets. I és mot d'origen àrab (fanîqa 'sac gran, quilma, costal') que el professor Joan Coromines (DECLC) situa, com a mot viu, solament en terres valencianes i del català occidental, i en rebutja, per tant, i de manera expressa, la referència continguda al DCVB en relació al català oriental.\nResti, doncs, assenyalada aquí aquesta lleu controvèrsia.\nAgraïments: a Agustí Casanovas, Maria Ribera i Vicenç Linares.\nPublicat per Jordi Dorca a 12:38 18 comentaris\nPublicat per Jordi Dorca a 20:45 22 comentaris\nPresento a continuació els resultats obtinguts en les enquestes dutes a terme a les Guilleries entre la tardor del 2006 i l'estiu del 2010 en relació amb el concepte 'mentida (o dita exagerada) '.\nHo faig, com en apunts anteriors, indicant els resultats per municipis i per l'ordre en què foren esmentats per l'informador corresponent, convençut, això no obstant, que alguns d'aquests mots substantius, tots de gènere femení, mereixeran, en una altra ocasió, i tal vegada en un altre apunt, un comentari específic o una explicació que n'aclareixi l'origen, la motivació.\nTavèrnoles: gotlla (és a dir, guatlla, del llatí COACULA; sempre amb o oberta), americana, blava\nSt. Sadurní d'Osormort: gotlla, gòfia (sempre amb o oberta), blava, americana\nEspinelves: gotlla, blava, americana, garrofa (sempre amb o oberta)\nViladrau: gotlla, blava, garrofa\nSt. Julià de Vilatorta: gotlla, garrofa\nFolgueroles: gotlla, blava, garrofa\nVilanova de Sau: gotlla, garrofa, blava, bellaconada\nOsor: gotlla, blava, garrofa\nSusqueda: gotlla, garrofa, blava, americana\nla Cellera de Ter: gotlla, garrofa\nAnglès: gotlla, garrofa, butlla, llufa\nSta. Coloma de Farners: gotlla, butllofa (amb o oberta), xinxella (amb e tancada)\nArbúcies: gotlla, baiona (amb o tancada)\nSt. Hilari Sacalm: gotlla\nPublicat per Jordi Dorca a 12:46 12 comentaris\nDediquem aquest apunt a la figura incontrovertida i cimera de l'escriptor i gramàtic Enric Valor, al qual molts de nosaltres, aprenents de filòlegs, devem tants de consells en forma escrita i encertats parers en qüestions que afecten la lingüística catalana.\nEl meu particular i modestíssim acte d'homenatge el duc a terme centrant-me, doncs, en la contarella Anant pels Sants Olis, inclosa en el volum intitulat Un fonamentalista del Vinalopó, i altres contarelles, en la qual, havent-hi posat el seu autor l'habitual aparença de cosa benèvola i de contalla trivial, se'ns planteja de manera directa el tema etern i universal, i mai resolt, de la igualtat i de les relacions jeràrquiques, que aquí, com en altres contes del mateix llibre, són exposades per mitjà de les singulars i desaparellades relacions entre l'airós mossèn i el sofert sagristà.\nPel que fa a la trama, i al conflicte social que hi sura de manera gairebé indefinida, us puc assegurar que es resol de manera realment punyent, crua, potser desoladora i tot; però sense concessions, és a dir, sense renunciar a la moralina que fa al cas. La conclusió narrativa és, en els fets, alliçonadora i taxativa:\nEl caçador que havia parlat, dit allò que havia de dir, botà com un llagost, alçà la manteta que tapava la caça i tragué de l'arganell l'animalet difunt agafat de les potes de darrere. I, tot ple de santa indignació, donà la llebre al seu company i, sense encomanar-se ni a Déu ni al dimoni, va espolsar al pobre Bernat mossèn dues sonoríssimes galtades.\nDeixant de banda el posterior i rescabalador acte de contrició del senyor rector i el bon apunt introduït pel seu assenyat subordinat, del vessant literari ja no diré res més. Car sols voldria destacar, com a cosa que a mi més em pertoca, alguns elements del lèxic, i àdhuc algun de pròpiament fraseològic, que a mi m'han cridat l'atenció. Prenc, com sempre faig, les referències del DCVB i de l'ALDC i deixo indicada, en alguns casos, la relació amb altres àrees dels Països Catalans.\nairusset 'airet': "Allà damunt la lloma, l'airusset picava..." (no figura al DCVB)\narrecessat 'arrecerat' (no figura al DCVB): "En un arrecessat revolt queixalejaren amb delit sengles bocins de pa..."\nbescollada 'cop donat al bescoll' (ALDC: també en baleàric; pron. bescollà en terres valencianes)\ncreïlla 'patata' (del castellà criadilla)\ndesduir-se 'distreure's' (DCVB: Tortosa, Maestrat, Castelló): "Com no fer un viatget i desduir-se?"\neixancamellar-se 'posar-se cama ací cama allà' (ben recollit pel DCVB, però solament atribuït a la zona del Pirineu oriental segons la referència de Casaponce)\nespeat 'dolorit de peus' (DCVB: Tortosa, Maestrat, València)\nfartera 'fartada' (DCVB: Tortosa, Maestrat, Castelló, València)\ngaltada 'cop donat a la galta' (pron. galtà, segons el tractament valencià del sufix -ATA)\npressós 'que té pressa o manifesta pressa' (DCVB: amb referència literària a l'empordanesa Caterina Albert): "Callaren. Uns minuts després, saltà mossèn tot pressós..."\nramulla 'conjunt de branques primes' (DCVB: Camp de Tarragona, Maestrat, València, Alcoi): "La calma d'aquell camp que el matí feia esclatar de bellesa, sols era rompuda suaument pel frec minso del ventijol en les ramulles dels pins i del plantat..."\nrecingle 'cingle doble, escaló' (DCVB: valencià i baleàric)\ni la locució adverbial a esclatacor 'amb molta força, molt de pressa' (DCVB: Tortosa i Mallorca)\nI aquesta darrera fóra, potser, una bona manera de perllongar-ne la seva obra. A esclatacor. Amb determinació. Amb valor.\nPublicat per Jordi Dorca a 11:42 25 comentaris\nDamaceli vol dir 'pluja molt intensa, gran aiguat, diluvi'.\nEs tracta d'un mot no normatiu que vam aprendre al nord d'Osona, a Collsacabra, etimològicament molt interessant, car prové del llatí DAMNATIO CAELI, és a dir, 'condemnació divina, ira del cel'.\nEl trobareu recollit al DCVB amb el sentit general de 'avalot, soroll gran', i atribuït a la plana de Vic, per bé que no hi figura, tanmateix, en l'accepció específica, meteorològica, que nosaltres recollim aquí.\nPer la seva banda, el DECLC de Joan Coromines (III, 16), bo i admetent-ne la localització vigatana, el relaciona, tanmateix, amb l'ambient de disputes entre seminaristes i predicadors en llatí, i esmenta, a més, el cas del substantiu dumissel 'mioladissa, cridòria de gats' com a possible derivat eivissenc d'aquell sintagma culte.\nAgraïments: a Carme Rosanas, autora del dibuix; i a Miquel Banús, servador del mot.\nPublicat per Jordi Dorca a 12:22 18 comentaris\nPublicat per Jordi Dorca a 21:10 28 comentaris\nPublicat per Jordi Dorca a 12:59 16 comentaris


Llima: The passager (2006) de Chris Jones\nDurant més de sis anys, Chris Jones va elaborar i produir, tot solet, el curt "The passager" amb què guanyà el festival australià Melbourne Animation Festival.\nMireu-vos el curt i contesteu les preguntes de comprensió següents:\n1. Saps quin llibre llegeix el personatge?\n2. Per què creus que va llegint pel carrer?\n3 Què el fa pujar a l'autobús: l'oratge o els lladrucs del gos?\n4. Qui més hi ha a l’autobús?\n5. Què trau de la motxilla el protagonista? Què fa?\n6. Què passa cada vegada que es posa en marxa la cinta d'àudio?\n7. Creus que la transformació del segon passatger és real o producte de la suggestió del lector?\n8 Amb què es defensa el protagonista?\n9 Com aconsegueix el director augmentar la tensió de l’espectador?\n10. Indica de major a menor els elements que influeixen en l'augment de la tensió del personatge: la velocitat del bus, llamps i trons (efectes atmosfèrics), la música, la solitud, el que està llegint, la tranquil·litat aparent de l'altre passatger?\n11. Qui creus que és el passatger al que es refereix el títol?\nAra llegeix i rectifica l'escrit següent que intenta contar-nos l'argument d'una forma un tant complicada i incorrecta. Cal dir que es tracta de la traducció que ha fet google de la sinopsi que apareix a la pàgina original.\n"Sinistres signes estan per totes partes i una rata de biblioteca, en pantalons curts, sabatilles i una motxilla, camina per una vorera de la lectura. Una pàgina d'un periòdic li pega colps a la cara, està núvol i comença a ploure, un gos lladra feroçment. Puja amb un autobús i seu d'esquenes a la finestra, es posa els auriculars i segueix llegint, veient un peix de colors dins l'aigua dins d'una bossa de plàstic lligada per un extrem. El peix demostra que no hi ha corrent, sobretot quan el lector es converteix en el seu reproductor de casset. Segons com augmenta la velocitat del bus per una altra banda buit a través de la pluja, que el nostre cuc, armat tan sols amb el seu paraigua, sobreviure?"\n- Després d'aquesta experiència, com de fiables et pareixen els traductors electrònics?\n- Què t'ha costat més de corregir? Per què?\n- No obstant això, creus que el traductor et pot ser útil?\nPer acabar, busca en internet imatges d’Alien, una de les fonts que han inspirat l'autor. Comprova la semblança d’algunes imatges i explica com d’efectiu és l’ús del so per donar veracitat al clima del curt.\nPublicat anteriorment en LLIMA (La Comunidad, El país) el 4 de març 2011.


City Inn Nishi Tanabe Osaka Japó - Ofertes d'hotels amb els MILLORS DESCOMPTES EN LÍNIA\nAbeno-Ku Nishitanabe-Cho 1-5-16, Tennoji, Osaka, Japó, 545-0014 - Veure al mapa\nBé 6,8 (689 comentaris)\nBarri Tennoji Tennoji Tennoji Tennoji Tennoji Tennoji Tennoji Tennoji Shin Osaka Tennoji\nSi el que està buscant és per un hotel ben situat a Osaka, no busqui més enllà de City Inn Nishi Tanabe. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCity Inn Nishi Tanabe ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com recepció 24 hores, magatzem d'equipatge, aparcament de cotxes, ascensor, màquina venedora.\nA més, totes les habitacions ofereixen una gran varietat de comoditats com ara aire condicionat, calefacció, escriptori, aparell de televisió LCD/pantalla de plasma, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Osaka, el City Inn Nishi Tanabe és el lloc perfecte per una estimulant i emocionant escapada.\nTots els tipus de viatgers (60) Parelles (18) Viatgers en solitari (23) Famílies amb infants petits (5) Famílies amb infants grans (2) Grups (12)\nCity Inn Nishi Tanabe”\nClean room Close to Subway Station Good service


Fòrum de lectura d’estiu | Axia\nAxia > Actualitat Educativa > Catalunya > Fòrum de lectura d’estiu\nUs convidem a participar en un fòrum de lectura d’estiu sobre Lideratge per a l’aprenentatge, un tema que de ben segur que us pot interessar. Es tracta, en definitiva, d’aprofundir el propi coneixement i debatre sobre:\ncom fomentem l’interès dels alumnes per aprendre i per assumir la responsabilitat del seu procés d’aprenentatge i de desenvolupament personal;\ncom els ajudem a tenir objectius i a establir fites per a l’aprenentatge;\ncom els donem suport per seguir i aconseguir aquests objectius;\nquines implicacions té per a la gestió del centre i de l’aula assumir les anteriors prioritats.\nHem pensat que una bona manera d’aprofundir en aquest tema seria mitjançant un Fòrum a partir d’una lectura d’estiu. El llibre escollit és OCDE (2013). Leadership for 21st Century Learning, un informe en què han participat professionals de l’educació d’arreu del món i de Catalunya, amb un mateix comú denominador. Tot i que la lectura és en anglès, creiem que l’interès del tema facilitarà que es pugui entendre amb facilitat.\nEstem segurs que el format d’un Fòrum, amb lectures i debat, permetrà que les vostres aportacions, opinions i suggeriments contribueixin a expandir el coneixement d’aquest tema i ajudin a enriquir aquest treball. També esperem que moltes de les vostres idees es podran portar a la pràctica en el nostre context.\nRegistreu-vos i seguiu els passos que us vagin indicant.\nMireu de fer intervencions curtes. Val més “poc i sovint” que “molt i poc”.\nNo cal omplir cap qüestionari de presentació.\nENTRA AL FÒRUM:


Responsabilitat Global: L'Arguiñano, son pare i la División Azul\nLa responsabilitat social dels mitjans de comunicació i de qualsevol professional públic haurien d'evitar la normalització del feixisme com una anècdota històric\nAcabo d'escriure una reflexió sobre un tema de transparència i males pràctiques en matèria ambiental (Escàndol a Eco-Packaging respecte les dades del reciclatge) i una altra sobre temes socials/laborals (Més sobre el "café con piernas"). De tant en tant escric sobre temes ambientals, o socials, o laborals... Aquells que es consideren més típics en el camp de la Responsabilitat Social de les Empreses.\nPerò sovint també m'agrada abordar altres matèries que sembla que no tinguin tanta repercussió dins el sector i que en canvi hi tenen una gran rellevància, com ara la defensa dels valors democràtics. De vegades aquesta sembla una matèria proscrita. Potser és lògic que les grans consultores no en parlin perquè no hi ha tant negoci, difícilment hi ha una metodologia a aplicar que pugui generar un rendiment econòmic multiplicable per 'n'. Però sobta més l'oblit en altres agents, massa capficats cadascú en la seva 'dèria': ja sigui ambiental, social o laboral.\nPer això no em sap cap greu dedicar espai en aquest blog a abordar aquelles pràctiques que s'allunyen de la centralitat habitual i cerquen espais de reflexió i acció en altres matèries secundàries per volum però centrals per importància.\nEn aquest sentit, em plau reproduir un fragment de l'article que Xavier Aragay publica a l'AVUI, on explica el comentari que va deixar anar Karlos Arguiñano mentre cuinava davant les càmeres de Tele-5:\n[...] va mostrar el regal d’un admirador: unes gegantines llimones vingudes del sud, si no m’equivoco de Jaén. El remitent: carrer División Azul. Sí, aquests noms encara existeixen. L’home dels fogons, amb aquella gràcia seva tan suculenta i perfumada, va mostrar-se encantat perquè el seu pare, va dir, també va anar a la División Azul, que per als despistats despistats direm que va reunir un grapat de voluntaris espanyols per lluitar al costat dels nazis al front rus. ¿Us imagineu que un cuiner mediàtic alemany confessés alegrement que és fill d’un progenitor que va pertànyer, per exemple, a les SS? T.S. Eliot va batejar el 1944 l’absència de consciència històrica com a “provincianisme del temps”. Desconec l’evolució posterior del pare de l’Arguiñano, que potser, com el novel·lista Luis Rosales, va tornar de l’experiència amb les idees canviades, però que el fill se’n mostri orgullós sense matisos no em deixa de sorprendre. A la lleugeresa de l’Arguiñano també li podríem dedicar altres paraules menys subtils que les d’Eliot. Amb tots els respectes pel seu pare, la División Azul hauria de seguir sent antipatiquíssima per a ell i per a tothom.\nRealment si fóssim una societat democràticament madura i consistent, li haurien plogut les crítiques, i pel cap baix s'hauria hagut de disculpar. I l'empresa -en aquest cas Tele 5- ja que estem parlant de responsabilitat social, hauria de fer alguna cosa, demanar excuses, advertir-lo...\nNo sóc partidari d'una cacera de bruixes, com he mostrat en una reflexió sense apriorismes al voltant del conflicte que s'ha originat a Vic (Apunts sobre l'empadronament a Vic). Però cal que els valors democràtics esdevinguin centrals dins la nostra consciència i que hi siguem proactius. Sense apriorismes i amb tot el debat que calgui. Però el relaxament i el deixar fer no és més que la font que abona els riscos antidemocràtics. En el cas d'aquesta cadena televisiva, no fa gaire ja vam efectuar-ne una crítica pels seus posicionaments polítics i il·legals contraris a la llengua catalana (Telecinco demana una il·legalitat). Seria bo que la societat fes notar la preocupació que ens generen. O... seria bo que ens generessin preocupació. Especialment en els missatges que els mitjans de comunicació van deixant anar com qui no vol la cosa.\nI per descomptat també hem de demanar la responsabilitat social del sector públic, en aquest cas dels ajuntaments, modificant el nomenclàtor dels vials i foragitant totes aquelles referències de caràcter feixista (com el carrer División Azul) i contrari als drets humans, al civisme i a la democràcia. Tot i que encara hi qui les defensi, els demòcrates hem de fomentar el canvi de valors. I les empreses en el marc de la seva RSE. Un dubte que m'ateny: si la meva empresa s'ubiqués en tal carrer, mai no voldria fer ús d'aquest nom. A més de les accions de pressió corresponent, no sé pas me'n sortiria: potser em posaria d'acord amb els veïns (i sobretot amb els carters i amb les webs de carrers!) i l'anomenaria provisionalment per exemple Carrer de la Multiplicació Verda (resulta menys fatxa i més ecològic).\nArticle publicat a Jornal.cat i en castellà a DiarioResponsable\nEtiquetes de comentaris: drets humans, espanya, males pràctiques, reflexions, RSA, sector mèdia


Comença la Prova oficial de batxillerat professional amb 84 inscrits - Poble Andorrà\nComença la Prova oficial de batxillerat professional amb 84 inscrits\nLa prova finalitzarà el dimecres 1 de juny\nEl ministeri d’Educació i Ensenyament Superior ha informat a través d’un comunicat que la convocatòria ordinària 2022 de la Prova oficial de batxillerat professional (POB PRO), s’inicia avui i finalitzarà el dimecres 1 de juny. Tots els exàmens tenen lloc al Centre de Formació d’Aixovall, situat a la carretera d’Os de Civís, a Sant Julià de Lòria.\nEn la convocatòria 2022 de la POB PRO, es presenten un total de 84 candidats (74 candidats presencials i 10 candidats lliures) repartits de la manera següent: 27 candidats pel batxillerat professional en activitats físiques, esportives i de lleure (25 presencials, 2 lliures); 25 candidats pel batxillerat professional en animació socioeducativa (19 presencials, 6 lliures); 6 candidats pel batxillerat professional en estètica, cosmètica i perfumeria (6 presencials); 13 candidats pel batxillerat professional en secretariat multilingüe (12 presencials, 1 lliure); 13 candidats pel batxillerat professional en sistemes i xarxes informàtics (12 presencials, 1 lliure).\nEls resultats de la convocatòria es publicaran al web: www.educacio.ad i al tauler d’anuncis del Ministeri d’Educació i Ensenyament Superior, i així mateix es comunicaran als candidats per correu electrònic dimecres 15 de juny a partir de les 15.00 hores.\nUna conductora de 28 anys resulta ferida arran d'un accident a la Massana


Els llibres i els fills, per Milena Busquets\nEls llibres i els fills\nNo crec que escriure un llibre sigui com tenir un fill (no té res a veure, entre moltes altres coses, perquè a un llibre l'abandones al cap de poc temps d'haver-lo escrit), però un editor és sovint com un pare\n05 de de febrer del 2020. 15:11\nTinc un parell d’amics que estan a punt de publicar una nova novel·la. En els dos casos he seguit el procés amb interès, sol·licitud i curiositat. El conec bé, n’he sigut testimoni un milió de vegades.\nA la meva casa d’editors no només es parlava de feina constantment, sinó que es treballava amb intensitat. Als amics incauts que venien a dinar els solien caure tasques inesperades: «Escolta, ¿per què no et llegeixes aquest manuscrit? M’agradaria saber què et sembla» o «Tu que en saps tant, de pintura francesa del XIX, ¿no podries pensar una imatge per a aquesta portada?» o «¿Oi que la teva mare és italiana? Espera un moment que t’ensenyaré uns dubtes que tinc sobre una traducció.»\nUn bon editor treballa tota l’estona i s’emporta la feina (molta feina) a casa. He vist el meu avi corregir galerades minuciosament i a la meva mare editar textos sense parar. La recordo al llit envoltada de pàgines soltes amb anotacions minúscules (en aquella època les correccions es feien sobre paper i els manuscrits s’imprimien) i demanant-me ajuda desesperada (i morta de riure; mai res era tan greu amb ella) perquè n’havia perdut una, i al final resultava que era sota del llit o entre els llençols o que un dels nostres gossos se l’havia emportat a un racó per rosegar-la.\nDonar consells sobre el seu llibre a un escriptor és el mateix que donar-li consells sentimentals a una persona enamorada: no et farà cas ni per casualitat i a sobre és molt possible que s’enfadi. La cosa canvia una mica si ets l’editor del llibre. Jo no crec, com diu alguna gent, que escriure un llibre sigui com tenir un fill (no té absolutament res a veure, entre moltes altres coses perquè a un llibre l’abandones al cap de poc temps d’haver-lo escrit), però un editor és sovint com un pare. Hi ha una certa relació de dependència que fa que et prenguis les seves paraules més seriosament.\nRecordo que, uns mesos abans de la publicació de la meva última novel·la, Jorge Herralde i Mauricio Bach –gran lector i editor, col·laborador d’Anagrama– em van suggerir algun canvi –molt pocs en realitat–, però només un que afectava l’estructura del llibre. Primer em vaig indignar, clar. Després vaig pensar: «Bé, d’acord, potser tenen raó, però que ho facin ells que jo ja estic molt cansada». I així l’hi vaig dir a Jorge. Em va contestar rient: «Típica resposta de Milena», va dir. Al final, òbviament, entre protestes i lamentacions, em vaig posar a treballar i vaig suprimir de la trama una de les amigues de la protagonista. ¿Què va passar, en canvi, quan fa uns anys una professora del parvulari del meu fill gran ens va suggerir al pare, al nen (que tenia 5 anys) i a mi anar al psicòleg? Que el vam canviar d’escola.


Experiència Girorooms - Girorooms Costa Brava\nSou molts els clients que encara no ha provat l'experiència d'allotjar en un apartament turístic. Un concepte relativament nou i revolucionar a ell que fins fa poc s'associava amb la temporada d'estiu i que abasta una àmplia oferta d'allotjaments alternatius al món hoteler i que en molts aspectes, millorarà la teva experiència com a viatger. T'expliquem perquè!\nUn apartament turístic et fa lliure: Tens gran llibertat d'horaris i plena autonomia per cuinar els teus dinars o treballar si cal.\nI tu... On t'allotges quan viatges? Et presentem els 8 motius per reservar amb Girorooms!\nEt dóna seguretat: si no coneixes el teu destí de vacances és normal que et preocupis pel que i trobaràs a la teva arribada: Giroroms t'ho posa fàcil, prioritzem el contacte amb el client i en les nostres imatges, bloc, textos i xarxes socials podràs informar-te de la zona i del que podràs fer en ella. Com a extra podem garantir-te que estaràs sempre a prop de restaurants, farmàcies, centres comercials i xarxes de connexió wifi.\nUn apartament turístic et fa lliure: Tens gran llibertat d'horaris i plena autonomia per cuinar els teus dinars o treballar si cal. Aquest fet és especialment important quan es viatja amb nens. ja que un allotjament proporciona la calidesa i intimitat d'una llar, fer la migdiada, alletar, cuinar els seus menús i biberons, canvis de bolquer, banys ... tot és més fàcil i espaiós, sense comptar els sorolls molestos que trobes en espais més massificats. Els apartaments Girorooms disposen a més de llits de viatge, trones, banyeres pels teus fills per un preu molt raonable.\nAllotjar-se en un apartament turístic és més econòmic: un apartament turístic ofereix un preu més reduït que un hotel i al mateix temps, proporciona una gran llibertat! Els teus àpats no depenen dels horaris de l'establiment ni tampoc estaràs obligat a pagar per menús que tampoc ofereixen el que t'agrada ... Seràs tu qui compri i cuini el que mengis i aquest estalvi de diners el podràs re-invertir en activitats o altres compres ... o un sopar en aquell fantàstic restaurant recomanat per a tots! I si véns sense recomanació no et preocupis, t'orientem encantats perquè el descobreixis tu mateix!\nUn apartament turístic és més còmode i pràctic: Si vens per un esdeveniment especial, com un casament, viatge en grup, viatge de negocis ... complir amb els teus horaris serà més fàcil, podràs planxar la roba sense molèsties i preparar-te sense presses. No cal dir a més que podràs aixecar-te quan vulguis i menjar o treballar al sofà si et ve de gust.\nPerquè el tracte del nostre personal és més proper i sol·licito: treballem perquè la teva estada sigui el més agradable possible.\nRegalem experiències! Allotjant-te en els nostres apartaments turístics podràs reservar abans de la teva arribada nostres visites guiades i altres serveis complementaris com ara transfers, esmorzars a domicili, entrades a espectacles ...\nI el més important de tot ... Allotjant-te en els nostres apartaments gaudiràs de l'experiència turística més completa: el casc antic de Girona engloba la majoria dels nostres apartaments i lofts de Girona, tots equipats amb wifi gratuït. Consulta què dels nostres allotjaments inclouen pàrquing gratuït en el preu. O reserva el teu apartament o vila a la Costa Brava en zones tan buscades com Torre Valentina, Platja d'Aro, S'Agaró ... Desperta't amb la sortida del sol i gaudeix de la millor cuina mediterrània!\nPerquè reservar un apartament de vacances en línia és un procés ràpid i segur, que podràs modificar o canviar dins dels terminis si ho necessites, contacta amb nosaltres per a qualsevol dubte a sinfo@girorooms.com


L'ajuntament i l'empresa encarregada de les labors de fumigació sol·liciten la col·laboració ciutadana perquè actuen en propietats privades\nL'Ajuntament de Benicàsim i l'empresa encarregada de les labors de fumigació en el municipi, CTL Sanitat Ambiental, inicien una campanya de conscienciació ciutadana per a aconseguir atallar la proliferació de mosquits. Com indica la regidor de Sanitat, Vanessa Batalla, “amb l'arribada de la primavera, s'intensifica la proliferació de mosquits, a causa de les temperatures més altes. A això, s'uneixen les recents i intenses pluges, que han afavorit la inundació de focus, tant extensos que constitueixen l'hàbitat del mosquit de mareny, en la zona del Quadre de Santiago, com de xicotets estancaments d'aigua que afavoreixen la cria del mosquit tigre, aquest últim, especialment en llocs privats”. És per aquest últim motiu pel qual el treball conjunt de l'Ajuntament de Benicàssim i CTL Sanitat Ambiental per a controlar les plagues serà més eficaç “si comptem amb la col·laboració ciutadana i actuen en les propietats privades, llocs on l'empresa no pot accedir”, afig Batalla. Des de l'empresa expliquen que tant els vectors (mosquit de mareny i mosquit tigre) com les paneroles poden criar-se en els llocs menys sospitats del domicili. Per això l'empresa i el consistori han fet una crida als veïns perquè paren atenció en aquests llocs on la seua acció no arriba. En el cas dels vectors com els mosquits, demanen que es vigile especialment les piscines, però també embassaments, tolls, bidons, pneumàtics, jardineres i recipients en general, ja que les larves de mosquit es crien en aquests punts. En el cas de les piscines, es deu clorar i en el cas de localitzar aqueixos xicotets tolls s'han d'assecar, abocar lleixiu o cobrir amb mosquiteres. Per a acostar els consells a la ciutadania, el consistori ha habilitat en la web municipal un apartat en el qual es pot consultar els consells per a cuidar-se i protegir-se d'aquestes plagues.\nRecordar que durant aquesta setmana l'Ajuntament de Benicàssim ha intensificat els tractaments contra els mosquits i s'està actuant de manera diària, tant en el Quadre de Santiago com en altres zones del municipi afectades per la presència de mosquit. Tant en el nucli urbà com en zones confrontants es duen a terme els tractaments més eficaços, contrastats per l'àmplia experiència en campanyes municipals de l'empresa que a més es realitzen amb productes eficaços, específics i respectuosos amb el medi ambient i amb altres espècies animals.\nFinalment, recordar que l'Ajuntament de Benicàssim va aprovar en el ple ordinari del mes de maig una declaració institucional per a reiterar a la Generalitat Valenciana i a la Conselleria de Sanitat Universal i Salut Pública perquè incloga la zona del futur aiguamoll del municipi de Benicàssim, en els plans de treball per al tractament aeri de lluita contra el mosquit. L'alcaldessa, Susana Marqués, ha indicat sobre aquest tema que “necessitem augmentar els recursos contra els mosquits i que arriben els tractaments aeris perquè les actuacions terrestres que realitzem des de l'ajuntament siguen més eficaços per a poder atallar la presència de mosquits, ja considerat un assumpte de salut pública”.


Dotze persones d'Olesa, ingressades a Martorell - Periodic08640\nDotze persones d’Olesa, ingressades a Martorell\nSet de les persones són interns i internes de la residència Santa Oliva. Malauradament ahir a la nit va morir una segona de les internes que estava ingressada. A més, hi ha cinc interns més de les residència ingressats a l’espera del resultat del Covid-19.\nA data d’avui són dotze les persones d’Olesa ingressades a l’Hospital de Martorell afectades per coronavirus. D’aquestes dotze persones, set són interns i internes de la residència Santa Oliva del municipi. Una de les internes derivades per la residència fins a l’Hospital de Martorell va morir ahir al matí, i una segona va morir la passada matinada. Es tracta de persones que, pel seu estat de salut, eren especialment vulnerables als efectes del Covid-19. A més, a l’Hospital de Martorell hi ha cinc interns més de la residència que estan a l’espera dels resultats del Covid-19.\nLa residència Santa Oliva està seguint tots els protocols establerts pels Departaments de Salut i de Benestar Social i Família de la Generalitat. El centre té capacitat per a 106 places. Des de la gerència del centre han confirmat a l’Ajuntament que ahir mateix es van comunicar amb les famílies de tots els interns i internes per explicar-los els darrers esdeveniments. La residència seguia des de feia dies un protocol específic que prohibia les visites als interns.\nEl centre també segueix un protocol estricte pel que fa a l’organització dels torns del personal, per evitar el perill de propagació del coronavirus en la plantilla de la residència. A més, l’Ajuntament d’Olesa ha suplementat de material la residència amb mascaretes, bates i guants, gràcies a la donació feta per les clíniques dentals locals. De fet, l’Ajuntament està rebent material de diferents comerços i col·lectius locals que distribuirà també entre els centres assistencials del municipi que ho necessitin.\nQuant a l’atenció a les persones internes, la residència Santa Oliva compta amb un equip mèdic propi i també es comunica amb el CAP Olesa i el Departament de Salut.\nArticle anteriorEl Coronavirus es cobra la primera víctima a Olesa de Montserrat\nArticle següentEntrevista amb Felip Gibert, director de la Residència Nuestra Senyora de Montserrat


14 d’ag. 2017\nALIMENTACIÓ SALUDABLE A LA ADOLESCÈNCIA\nEn aquesta etapa de canvis i de poca estabilitat emocional, l’adquisició o abandonament d’hàbits depèn més de la “moda” que de decisions pròpies. Aquesta situació, que es dóna en altres aspectes de la vida del joves també es reflecteix en l’alimentació.\nSol ser una etapa en la que augmenta el desig pel menjar ràpid, brioxeria, gormanderies, etc. Això representa l’abandonament del “bon menjar de casa”, per passar al “jo menjo el que més m’agrada”. Aquesta època comporta el qüestionar-se a “un mateix”, quan un s’accepta o no, tal com és: gras, prim, alt, baix, etc. En aquest aspecte també influeix la moda i així comencen els dilemes: estic gras, tinc molt aquí, poc allà i un llarg etcètera.\nAmb tantes coses al cap, els adolescents oblidem sovint, que per viure sà és molt important una dieta saludable, equilibrada i suficient. Cal doncs tenir en compte que ja a partir dels set anys, comença l’època ideal per ensenyar i consolidar els bons hàbits i les idees sobre el que és saludable i el que no. Sembla ser que en aquesta etapa de la vida s’assoleix una sensibilitat especial pel que fa a temes com ara la natura, els valors humans o la salut, i aquestes circumstàncies psicològiques propicien la captura de tota la informació que se’ls ofereix.\nAprofitem aquest moment per formar i inculcar-nos uns bons hàbits per tal d’aconseguir i mantenir un bon estat de salut en totes les etapes de la vida.\nPublicat per Consulta jove a 15:26


Les 10 apps més cerveseres - BIIRBIIR\nBy BIIR\t/ September 29, 2015\t/ Cultura cervesera, Parlem-ne\t/ No Comments\nEts un bon freak de la cervesa artesana? T’agrada provar-les totes o fins i tot elaborar-la? Aleshores no et pots perdre aquesta llista d’aplicacions cerveseres!\nAcabes de tastar una nova cervesa i et mores de ganes de compartir-ho amb els frikis cervesers com tu? Llavors untappd és la teva. Es tracta de la xarxa social dels cervesers per excel·lència. Et permet compartir els teus gustos amb els altres usuaris, trobar i descobrir llocs cervesers, brindar, compartir fotos i comentar.\nEl RateBeer és una pàgina de culte per a tot cerveser, es tracta d’una base de dades enorme a on els cervesers introdueixen les cerveses i el públic les valora, obtenint una qualificació numèrica. Aquestes valoracions són molt tingudes en compte en l’esfera cervesera, constituint una referència fiable pel que fa a la cervesa buscada en qüestió. RateBeer ens ofereix així informació sobre qualsevol cervesa, sobre països, emplaçaments cervesers i fàbriques entre d’altres. A més, també podem trobar fòrums o els seus famosos top 50, a on descobrim les millors cerveses per estil o els millors bar del món.\nAquesta aplicació és semblant a les mencionades anteriorment: una xarxa social a on compartir gustos i comentaris sobre cervesa, però té una peculiaritat que no trobem a la resta i és que la informació a omplir sobre la cervesa és detallada i més minuciosa. En aquest cas, la informació sobre la cervesa constitueix una autèntica nota de tast: sabor, aroma, aparença…\nVols organitzar-te una base de dades pròpia sobre cervesa? Aleshores Beercloud és la teva aplicació, ja que et permet autogestionar-te les dades de les teves cerveses preferides, accedir a llistes de clients, realitzar cerques i fins i tot trobar recomanacions per fer maridatges.\nÉs un altre RateBeer, ja que la seva funció és exactament la mateixa i tot i que el seu competidor s’ha fet amb el prestigi, Beer Advocate no es queda enrere i les seves puntuacions constitueixen també un punt de referència en el panorama cerveser.\nA diferència del RateBeer trobem un sistema d’etiquetes (tags) molt complert que ens permet que a partir de la cerca d’una cervesa en puguem trobar de similars, característica molt útil per buscar cerveses per estils.\nEs tracta del complement ideal per Untappd i per Ratebeer, ja que permet escanejar els codis de les cerveses per podern-nos fer ràpidament amb les referencies. És una aplicació senzilla però molt efectiva, ja que en alguns casos algunes cerveses són difícils de trobar directament a Untappd o a Ratebeer. Una altra aplicació que aconsegueix resultats similars és Nextglass que realitza la cerca a través de l’escàner de l’etiqueta en comptes del codi.\nEN aquest cas, ja pasem a un nivell superior i parlem de l’elaboració de la recepta pròpia. Amb BrewR podem pendre nota dels ingredients i les receptes per elaborar el nostre propi brevatge. Ens permet controlar els ingredients i la temperatura, així com el temps de cocció. Una altra app que ens permet crear i controlar les nostres pròpies recpetes és BeerAlchemy.\n8. Guía cervecera\nAplicació made in Spain que ens permet trobar entre 400 cerveses fabricades a l’Estat Espanyol i ens ofereix informació sobre aquestes. Tot i que falten cerveses –com la BIIR- confiem en que aquesta base de dades anirà creixent.\nAquesta és la mítica aplicació que tots ens hem baixat com a mínim un cop a la vida, sinó ho hem fet és que no som cervesers de debò 😉 La coneixeu, no? Podem beure cervesa des de el nostre telèfon!\n10. El repte de les mil cerveses\nAra toca una app ben freak…Aquesta, desenvolupada per la cervesa Moska permet compartir amb els teus amics quantes cerveses portes i el primer que arribi a mil cerveses, serà el guanyador. De debò t’atreveixes a provar-ho??\nTags: cervesa, Cervesa Artesana, Craft Beer, cultura, Curiositats


Associació de mares i pares d'alumnes (AMPA): de desembre 2020\nPublicat per Natàlia Riera i Oriol Llop a 1:03 Cap comentari:\nAssemblea Extraordinària per tractar el futur model de gestió del Fons d'Orfenesa\nDilluns, 14 de desembre a les 20h\nEstàs d'acord en què qualsevol nen de l'escola que perdi un dels seus progenitors pugui seguir anant a CASP gràcies al suport de la resta de famílies del col·legi? Si la resposta és sí, estàs convocat a l'Assemblea Extraordinària per tractar quin ha de ser el futur model de gestió del Fons d'Orfenesa.\nQuè creus més adequat, que es gestioni directament des de l'AMPA amb un compte corrent propi i assumint-ne les conseqüents responsabilitats o millor que ho gestioni una companyia professional d'assegurances que en són professionals de la matèria?\nL'AMPA del Col.legi CASP convoca a totes les famílies de l'escola a decidir el futur model de gestió d'aquest fons en una Assemblea Extraordinària, el proper 14 de desembre a les 20h en format virtual.\nAquí t'hi pots inscriure\nI en aquest video tens tota la informació per tenir una opinió formada abans de la cita de la reunió.\nPublicat per Natàlia Riera i Oriol Llop a 8:45 Cap comentari:\nAprovats els pressupostos de l'AMPA pel curs 2020-21\nRècord d'assistència a l'Assembla Ordinària de l'AMPA amb més de 100 persones connectades\nEls pressupostos de l'AMPA pel curs 2020-21 van ser aprovats pels assistents a l'Assemblea Ordinària de l'AMPA cel.lebrada el passat dilluns 30 de novembre.\nLa cita va comptar amb més de 100 assistents i va tractar, entre d'altres els pressupostos pel curs vigent, la ratificació dels membres de la Junta així com la seves prioritats pel curs 2020-21.\nAquí podeu consultar tota la informació presentada a l'Assemblea.\nAquests van ser els resultats finals de les votacions:\nAprovació del tancament econòmic curs 2019-20:\nA favor: 98,7%\nEn contra: 1,3%\nAprovació del tancament del Fons d'Orfenesa curs 2019-20\nA favor: 89,3%\nRatificació dels membres de la Junta de l'AMPA pel curs 2020-21\nAprovació pressupostos de l'AMPA pel curs 2020-21\nA favor: 97,3%\nPublicat per Natàlia Riera i Oriol Llop a 8:29 Cap comentari:


'Ben trobats' celebra els 200 programes amb un debat sobre el futur de la televisió\nAmb pesos pesants del sector, com el periodista Jordi Évole i el conseller delegat de La Xarxa, Francesc Pena\nEl magazín matinal 'Ben trobats' celebra aquest divendres el programa número 200 amb un debat sobre el present i el futur de la televisió amb diferents pesos pesants de la indústria audiovisual catalana. El periodista Jordi Évole, director del programa 'Salvados'; Josep Maria Benet, soci gestor de Mediapro; Antoni Esteve, president del Grup Lavínia, i Francesc Pena, conseller delegat de La Xarxa de Comunicació Local, intercanviaran reflexions des de punts de vista diferents. Així, confluiran les visions de productores privades com Mediapro i Lavínia amb la d'un ens públic de suport als mitjans de proximitat com és La Xarxa.\nUna tertúlia que analitzarà com ha evolucionat el consum de televisió en els últims anys i projectarà un escenari de cara a les properes dècades. Quin serà el valor de les retransmissions en directe? Quina mena de continguts cal produir per connectar amb els més joves? Com afectaran tots aquests canvis als ingressos publicitaris? Quin paper juguen plataformes de continguts com Netflix? Aquestes i altres qüestions centraran el debat, que moderarà la directora i presentadora de l'espai, Clara Tena.\nLa gastronomia i la música també tindran cabuda en aquest especial. Així, el xef del restaurant Les Moles d'Ulldecona, Jeroni Castell, amb una estrella Michelin, ens prepararà una recepta. L'apunt musical el posarà el grup de Sant Cugat del Vallès The Risas.\nDos-cents programes en un any intens\n'Ben trobats' va iniciar les emissions el 30 de novembre de 2015, ara farà un any, a les televisions locals i des d'aquesta temporada també es pot veure al canal 159 de Movistar+. De dilluns a divendres, de 10h a 12h, el programa ens cuina un menú variadíssim salpebrat amb històries de vida curioses, consells per millorar hàbits de vida, darreres tendències en moda, crònica negra i una llarga llista de receptes per portar a taula els productes de la nostra terra.\nDiàriament, a més, connecta amb punts del territori i copsa les opinions sobre temes d'actualitat amb les televisions de proximitat. També ens descobreix promeses musicals i els espectacles amb més projecció.\nLa implicació de les les televisions locals juga un paper clau en el format de l’espai. Així, fins a nou periodistes d’aquests mitjans acompanyen al plató la directora i presentadora, la periodista ebrenca Clara Tena, i el sotsdirector, David de Dios. Es tracta de David Mir (Banyoles TV), Ares Escribà (Lleida TV), Cristian Roldan (Vallès Visió), Clara Armengol (VOTV), Regina Aleñà (m1tv), Jaume Borja (Canal Terres de l’Ebre), Albert Brosa (Olot TV), Oriol Carreras (Canal Terrassa TV) i Carles Cortés (TAC 12).


06 | Setembre | 2020 | BELLATERRA.CAT\nVIST A BELLATERRA: Botellón dels divendres a la Serra dels Galliners\nPosted in Bellaterra, tagged Botellón dels divendres al km0 de Bellaterra on 6 Setembre 2020|\nAhir a la nit, al km0 de Bellaterra, els veïnat ha patit el “Botellón dels divendres” festejat al Cami Antic / els dipòsits d’aigua / Mare de Déu de Montserrat i voltants.\nBotellón a la Serra dels Galliners|CEDIDA\nDe 24,30 a 3…. regueton, rumbitas i crits al màxim. Quan la policia local o qui fos els van treure d’allà, amb els cotxes i les motos es canviaven d’ubicació, i es van acabar situant dins dels boscos. Aquest matí cap a les 6 encara quedava gent parlant a crits pel bosc.\nDesprés, quan han desaparegut els últims, han arribat els caçadors amb el permís de mitja caça d’aus.\nQui diu que aquest any no tenim festa major a Bellaterra? I a sobre sense gastar diners públics!\nVIST A BELLATERRA: Preparat per portar-ho a la deixalleria\nPosted in Bellaterra, tagged Vist a Bellaterra on 6 Setembre 2020|\nAquest veí de Bellaterra té preparada la poda del seu jardí -dins de la seva propietat- per portar-la dilluns a la deixalleria.\nRestes de poda privades |BELLATERRA. CAT\nBELLATERRA GOURMET: Crepes Suzette del Restaurant Finisterre\nPosted in Bellaterra, tagged Barcelona, Bellaterra Gourmet, Recepta dels Crepes Restaurant Finisterre on 6 Setembre 2020|\nRecepta clásica dels Crepes Suzette del Restaurant Finisterre Barcelona*\nCrepes Suzette del Restaurant Finisterre de Barcelona |BELLATERRA. CAT\nINGREDIENTS PER LES CREPES:\n200 gr de farina qualitat 000\n50 gr de mantega tova\n100 ml de cervesa rosa\nSALSA PER LES CREPES SUZETES:\n150 ml de suc de taronja (2 a 3 taronges segons la seva mida)\n100 ml de suc de llimona aproximadament (1 llimona gran)\nBarregeu la farina, sal i sucre. Afegir-lo poc a poc sense deixar de barrejar els ous, la llet, la mantega fosa i la cervesa rosa.\nDeixeu refrigerar idealment d’una a dues hores.\nPREPAREU LA SALSA SUZETTE.\nPeseu el sucre i la mantega. Prepareu la ratlladura d’una taronja. Premeu les taronges i la llimona. Prepareu el Grand Marnier. A continuació, feu un caramel amb el sucre. Quan agafi un bonic color daurat afegiu-hi la mantega i barregeu-la immediatament. Afegiu-hi el suc de taronja i el suc de llimona. Barregeu-ho bé i deixeu-ho reduït fins que la salsa quedi força xaroposa. Afegiu el Grand Marnier i flambeu immediatament. Finalment, afegiu-hi la ratlladura fina de taronja. La salsa ja està llesta.\nCUINEU LES CREPES\nPlegueu els crepes en 2 i submergiu-los a la salsa Suzette. Deixeu-los banyar uns minuts i poseu-los en plats individuals. Regueu-ho amb una mica de salsa.\nDetall del menjador del Restaurant Finisterre (1943-1994) de Barcelona\n* El Restaurant Finisterre va ser un dels restaurants de Barcelona més rellevants de la segona meitat de segle XX, situat a l’Avinguda Diagonal 469 cantonada amb Villarroel.\nEs va inaugurar a finals de desembre de 1943 promogut per l’industrial importador de fustes de Guinea Joan Jover que va incloure com a accionista a Milagros Marín i va incorporar a Joaquim García Torrens que provenia d’una marisqueria de la Via Laietana. El local es va decorar amb fusta guineana, a la planta baixa amb sòl de marbre s’exposava el marisc i tenia una barra que oferia la seva degustació. A l’entresòl hi havia el menjador amb una decoració marinera, on s’arribava per unes escales amb baranes de vaixell. Es va denominar Finisterre perquè en aquesta zona de Barcelona gairebé no hi havia edificacions. Disposava d’una gran terrassa semi coberta, que s’estenia sobre la vorera del carrer Villarroel.\nPortada de la carta del Restaurant Finisterre de Barcelona|BELLATERRA GOURMET\nEl 1972 va patir una crisi i va ser comprat per Salvi Vila Pi i Joan Duran Camps que el van renovar i modernitzar, fent desaparèixer la terrassa causa de el trànsit i el soroll. A el morir Duran li va succeir la seva vídua Pepita Pontonet i el 1990 va abandonar la societat Salvi Vila.\nCendrer del Restaurant Finisterrecde Barcelona |BELLATERRA. CAT\nL’any 1981 Ferran Adrià va treballar un temps en el Finisterre abans d’anar a El Bulli de Roses.\nEl Finisterre va ser centre de petites reunions per tancar o obrir negocis. Era freqüentat per representants d’empreses fins al seu tancament el 1994, com a conseqüència d’una mala gestió econòmica que va fer inviable la continuïtat de l’negoci. Va tancar amb un deute a la seguretat social de 73 milions de pessetes.\nEl menjardor estava dividit per 5 grups de serveis, i els seus cambrers històrics eren Escudero, Isaias, Bruch, Joan i Dupré. Els maitres Cases i Pauli. Puig el barman, i Pilar la responsable de guardarroba i banys.\nNOMENCLÀTOR DE BELLATERRA (81) Carrer de Sant Pau\nPosted in Bellaterra, tagged Carrer de Sant Pau, Nomenclàtor de Bellaterra on 6 Setembre 2020|\nEl Carrer de Sant Pau de Bellaterra té una llargada d’uns 125 metres comença a la Carretera de Sabadell (BV-1414) i finalitza al Carrer d’Enric Morera. A la seva placa apareix dibuixada la sarriassa (Arum italicum)\nPlaca del Carrer de Sant Pau de Bellaterra |ARXIU BELLATERRA. CAT\nSant Pau (apòstol, escriptor, teòleg, missioner i religiós)\nPau de Tars (originalment Saül de Tars o Saule, i després Pau), conegut també com Sant Pau l’Apòstol dels Gentils (Tars, Cilícia, ~7 — Roma?, ~67) es considera una figura clau en el desenvolupament, l’evangelisme i la predicació del cristianisme al món conegut de l’Imperi Romà, important intèrpret dels ensenyaments de Jesús de Natzaret. És venerat com a sant en tota la cristiandat.


Consells de seguretat per a PIMES - El Blog de 9Teknic\nEls ciberatacs estan a l’ordre del dia al món laboral i cal protegir el nostre negoci. No obstant això, no són els únics riscos als quals podem haver d’enfrontar-nos des de la nostra petita o mitjana empresa. Així doncs, és recomanable instal·lar un sistema de vigilància i d’alarma així com adoptar protocols de protecció, ja sigui documental, laboral o financera.\nSabem que la seguretat de la teva companyia és molt important per a tu i per això t’oferim una sèrie de consells de seguretat que et permetran portar la teva pime amb major tranquil·litat:\nNo oblidis connectar la teva alarma. Sona molt obvi, però qualsevol descuit pot ser aprofitat per algú amb intencions hostils.\nTransporta els diners en efectiu amb seguretat. La millor opció sempre és recórrer a una empresa de seguretat privada amb servei de gestió d’efectiu. Tot i així, si vols encarregar-te’n tu, és recomanable que realitzis l’operació a diferents hores i sense seguir un patró clar.\nRevisa les teves instal·lacions. Les instal·lacions del teu negoci han de complir unes normes de seguretat física, per tant, cal que revisis la infraestructura, els extintors, les sortides d’emergència i els accessos per a les persones amb movilitat reduïda.\nDocumentació al dia. És molt important sotmetre’s a controls d’auditoria i gestió documental per a detectar possibles irregularitats, evitar reclamacions, complir amb la legalitat establerta i controlar els recursos de l’empresa.\nPreveu els riscos laborals. Totes les empreses han de complir amb la Llei de Prevenció de Riscos Laborals i, per tant, és convenient invertir en pòlisses d’assegurances i en formació dels treballadors.\nPrevious Post Com desactivar una webcam de l’ordinador per evitar espies\nNext Post Caixes fortes, un mètode de seguretat tradicional que no falla mai


Les gorges de Kakuetta | RUTES PIRINEUS\nDescobrim un dels paisatges més espectaculars i admirats d'Europa\nEl municipi de Sainte-Engrâce ha decidit mantenir tancades les gorges de Kakuetta durant la temporada 2022. Més informació: www.sainte-engrace.com\nBar "La Cascade"\nUrdatx-Santa Grazi (Sainte-Engrâce)\nL'excursió a les gorges de Kakuetta, un espai protegit situat en ple País Basc francès, no us deixarà indiferents. En unes dues hores efectives de caminada podem recórrer el camí que passa pel fons de la gorja superant diverses passarel·les i ponts que hi ha instal·lats. L'itinerari ens descobrirà racons molt bonics que hi ha amagats enmig d'una flora abundant i exuberant. Durant el recorregut ens quedarem embadalits observant de ben a prop la famosa cascada de Kakuetta, d'uns 20m d'altura, i la Grotte du Lac, una cova que es troba al final del recorregut i que conté diverses formacions d'estalactites i estalagmites. Un túnel a mig itinerari també farà divertir als més petits de la família, que se sentiran com si fossin autèntics exploradors.\nLes gorges de Kakuetta, o també gorges de Kakouetta, van ser condicionades i obertes al públic l'any 1967. Estan considerades unes de les més espectaculars d'Europa i ens permeten gaudir d'un gran espectacle natural. Les gorges s'han anat esculpint durant milers d'anys, degut a l'erosió provocada per les aigües del desgel després de l'última glaciació. La longitud del canyó és d'uns 2 km, aproximadament, i les seves parets verticals arriben fins als 300m d'altura. En el tram de la gorja conegut com "Le Grand Etroit", que significa "el gran estret", les dues parets queden separades per només 3 metres de distància.\nAmpliar mapa cartogràfic (1621 Kb)\nCascada de Kakuetta\nCova de Kakuetta (Grotte du Lac)\nTemps total efectiu (sense parades) : 2:00h en total: 1:00h per arribar fins a la cova, al final del recorregut, i 1:00h per tornar seguint el mateix camí.\nDificultat : Baixa. Cal, però, tenir en compte que en alguns trams el camí passa ben a prop del riu i el terra acostuma a estar humit i relliscós (alguns passamans ens ajuden a progressar amb seguretat). Cal parar molta atenció en aquests trams, sobretot si es fa la ruta amb nens (no és recomanable anar-hi amb nens molt petits). Les diverses passarel·les metàl·liques també acostumen a estar humides.\nÈpoca : De mitjans de març a mitjans de novembre (consultar la web de les gorges: www.sainte-engrace.com). Fora d'aquesta època la gorja està tancada al públic per motius de seguretat. En cas de pluja els responsables de la instal·lació es reserven el dret de tancar-ne l'accés.\nMaterial : Portar calçat de muntanya adient per a l'activitat i per evitar qualsevol relliscada. L'ambient acostuma a ser molt humit i el terra es troba moll. És recomanable posar-se el casc que et proporcionen en diversos punts de la gorja per tal d'anar protegit en cas de caiguda de pedres.\nObservacions : Les gorges estan obertes tots els dies de la setmana entre els mesos de març i novembre. L'accés és de pagament i els gossos s'han de portar lligats. Per consultar el calendari i els preus exactes o per a més informació consultar la web oficial de les gorges (www.sainte-engrace.com). Les gorges de Kakuetta són un indret molt conegut i popular, i reben cada any milers de turistes d'arreu del món. Al llarg del recorregut hi ha instal·lats diversos telèfons d'emergència.\nA la carretera D26, entre les poblacions de Tardets i Larrau, trobem el trencall per dirigir-nos fins a Urdatx-Santa Grazi (Sainte-Engrâce en francès) tot seguint la carretera D113. Deixem enrere Urdatx-Santa Grazi i continuem vall amunt seguint les indicacions de les "Gorges de Kakuetta". Hi ha un gran aparcament habilitat per a tots els visitants. Des d'aquest aparcament cal caminar carretera amunt uns 250m i després agafar un trencall a la dreta que ens porta fins a l'entrada a les gorges, el Bar La Cascade i una botiga de souvenirs.\nComprem el tiquet per poder accedir a les gorges al bar La Cascade (0:00h - 486m). Entreguem el tiquet a l'entrada i comencem el nostre recorregut per les gorges. Un camí ample de terra ens porta fins a un llac, que destaca pel color verd de les seves aigües.\nEl camí voreja el llac per la seva esquerra i ens porta fins a un pont metàl·lic per on creuem el curs d'aigua que desemboca al llac.\nEl recorregut està perfectament habilitat i condicionat.\nVistes del llac.\nEns endinsem a l'interior d'un bonic bosc i el camí comença a pujar. Aquest bosc és un clar exemple dels boscos de clima atlàntic humit de la zona de Zuberoa, on podem arribar a trobar més de 15 espècies d'arbres diferents: faigs, avellaners, boixos, freixes, roures, castanyers,...\nCaminem de pujada per l'interior del bosc.\nDesprés d'aquesta primera pujada pel bosc, entrem en una zona més oberta i plana per on avancem còmodament, sempre pel costat del riu.\nTram planer i còmode.\nArribem a l'entrada d'un túnel (0:25h - 471m) que hi ha excavat a la roca. En aquest punt, els visitants tenen a la seva disposició cascos per si volen protegir-se el cap. Entrem al túnel i el creuem.\nEntrem a dins del túnel.\nSortim del túnel just al començament del congost. Comencem el recorregut pel fons d'aquesta profunda gorja de parets verticals enmig d'una vegetació exuberant. Les falgueres i les molses són les espècies dominants d'aquest indret humit i poc il·luminat que presenta un microclima gairebé tropical. L'aigua cau per les parets verticals formant petites cascades i escolant-se per entre la vegetació frondosa que cobreix la roca.\nTram força estret de les gorges de Kakuetta.\nAvancem per la passarel·la ben a prop de l'aigua.\nL'aigua cau per les parets de la gorja formant boniques cascades.\nEl riu és sempre present ben a prop nostre. A partir d'aquest punt el camí va alternant trams pedregosos amb passarel·les metàl·liques o de fusta.\nLa vegetació és frondosa.\nAlguns trams són molt relliscosos, cal parar atenció!\nEl riu frena el seu avanç i s’encalma formant basses d’aigua cristal·lina.\nEl camí està força ben condicionat.\nDurant el recorregut anem trobant diferents panells que ens permeten saber més coses sobre aquest indret únic i sobre la història de la formació de la gorja: durant mil·lennis l'aigua ha anat dissolent la roca calcària fins a excavar aquest magnífic canyó. Durant l'itinerari trobem alguns bancs i taules, on podem descansar o fer un pícnic.\nPanell explicatiu al costat d'una taula de pícnic.\nArribem a la cascada de Kakuetta (0:50h - 480m), un salt d'aigua d'uns 20m. Encara avui es desconeix d'on procedeixen les aigües d'aquest salt. En aquest punt el camí ens ofereix dues possibilitats: passar per davant de la cascada o endinsar-nos en la roca i vorejar la cascada per la seva part posterior.\nUn rètol ens indica que ja hem arribat a la cascada de Kakuetta, al fons de la imatge.\nL'aigua es precipita amb força des d'una altura d'uns 20m aproximadament.\nHi ha un sender que passa per davant de la cascada.\nUn altre sender passa per la seva part posterior.\nDeixem enrere la cascada i creuem fins a l'altre marge del riu gràcies a un pont metàl·lic.\nPlafons amb informacions sobre flora i fauna de la gorja.\nLes moltíssimes cascades que trobem són un dels punts forts d'aquesta ruta.\nTram planer pel costat del riu, abans d'arribar a la cova de Kakuetta.\nCaminem una mica més i finalment arribem a la cova de Kakuetta (1:00h - 515m), també coneguda com a Grotte du Lac. Es tracta d'una cavitat plena d'estalactites i estalagmites que és el punt de naixement del riu Kakuetta, que hem anat resseguint durant tot l'itinerari. Ens trobem al final del nostre recorregut d'anada.\nArribant a la "Grotte des Lacs".\nUnes passarel·les ens permeten arribar fins a l’entrada de la cova.\nL'aigua surt de dins les roques formant el riu de Kakuetta.\nEspectaculars formacions a l'interior de la cova.\nGrotte des Lacs.\nGrotte des Lacs, final del recorregut.\nFem la tornada pel mateix camí fins arribar de nou al bar la Cascade (2:00h - 486m).\nBones! Ens agradaria fer aquesta ruta a l'agost. Tenim dos nens de quatre anys i mig i he llegit que no és aconsellable anar-hi amb nens molt petits. Algú hi ha anat amb nens d'aquestes edats?? Moltes gràcies.\nHola Idoia, fa setmanes que no estem per la zona de les Gorges de Kakuetta. Si vols tenir més informació et recomanem que contactis directament amb l'empresa que gestiona les Gorges. Aquí tens la seva pàgina web: www.sainte-engrace.com.\nHola, Estic pensant en anar-hi aquest cap de setmana. Estarà molt sec o hi haurà prou aigua? Gràcies.\nHola, voldria saber si està permès banyar-se en aquestes gorgues. I a les d'Olhadubi? Moltes gràcies\nHola Ana, creiem que si que es poden visitar les Gorges amb un gos si es porta lligat. Tanmateix, per acabar de confirmar-ho en el següent enllaç tens més informació: www.sainte-engrace.com\nTenim una gosseta i voldria saber si es pot accedir a les Gorges amb ella. Lligada és clar. Gràcies i salutacions.\nMoltes gràcies Antonio pel teu comentari. Ens alegrem que t'agradi la pàgina i que trobis útil tota la informació que donem. Comentaris com el teu ens ajuden a seguir amb molta força i motivació.\nTenen una pàgina increïble. Informació molt completa i molt ben descrita. Estic mirant diverses rutes per anar-hi al juny o així. Moltes gràcies per la seva feina.\nGaudir de l'aigua i de la riquesa vegetal de la gorja.\nObservar de ben a prop la surgència del riu a la cova de Kakuetta, al final del recorregut.\nLa possibilitat de rodejar la cascada de Kakuetta per davant i per darrere.\nLes gorges de Kakuetta van ser explorades per primera vegada a principis del segle XX? Concretament l'any 1906; fou Edouard-Alfred Martel qui va liderar diverses expedicions científiques en aquestes gorges. L'any 1967 van ser obertes definitivament al públic i l'any 1994 van ser restaurades per la Commune de Sainte-Engrâce.\nAmb una mica de sort, poder veure les aus rapinyaires que habiten als penya-segats de les gorges de Kakuetta, que constitueixen un molt bon refugi per aquest tipus d'aus.\n68.284 persones subscrites


Unificació del nom d'autor a Scopus i a Web of Knowledge (Research ID) | Biblioteca del Campus de Terrassa\nESP ·ENG |CAT |\tHome > Unificació del nom d'autor a Scopus i a Web of Knowledge (Research ID) Unificació del nom d'autor a Scopus i a Web of Knowledge (Research ID) Translation Note: The Catalan version of this content is being displayed because it has not been translated to English. Click here for automatic translation Tenir una sola forma del nom d’autor permet als autors garantir la seva recuperació i visibilitat a bases de dades i altres sistemes d’informació.\nTant a Scopus com a Web of Knowledge, plataformes essencials per a la investigació, s’hi han implementat eines per a disminuir els problemes de normalització dels noms d’autors, unificant les diferents formes en les quals apareix un autor i assignant-los un identificador.\nA continuació explicarem l’ús d’aquestes eines:\nUnificar noms d'autor a Scopus\nUnificar noms d'autor a Web of Knowledge (ResearchID)\nUNIFICAR NOMS D’AUTOR A SCOPUS\nA Scopus, la unificació dels noms d’autors que no estan normalitzats està integrada en la mateixa plataforma. Haurem de seguir els passos següents:\n1. Opció Search, pestanya Author Search. Introduïu el cognom, la inicial i l’afiliació en els camps corresponents. Cliqueu Search.\n2. Quan activeu la cerca, el sistema detecta que l’autor ha estat indexat de dues formes diferents. D’aquesta manera, surt la seva producció científica per separada, sota les diferents firmes de l’autor.\n3. A continuació, per tal d’unificar les diferents formes d’un autor, seleccioneu les entrades que apareixen i cliqueu a Request to merge authors.\n4. En el primer pas, us apareixeran els autors que heu seleccionat. Cliqueu Start.\n5. A continuació escollireu el nom correcte. Seguiu un pas més, clicant Next.\n6. En el següent pas, Review profile, cal revisar la informació dels documents que hi apareix l’autor escollit. Cliqueu a Next.\n7. Cal emplenar unes dades de contacte, per tal de que Scopus pugui enviar-vos un correu de verificació i contactar amb vosaltres si fos necessari.\n8. La propera pantalla us confirma que heu enviat bé les dades.\n9. A continuació rebreu a la vostra safata de correu electrònic un e-mail conforme han rebut la petició d’unificar les dades d’un autor.\n10. Una vegada unificat el nom, podeu fer una cerca per autor (Autor search), i veureu tota la informació referent a aquest autor: altres formes del nom, referències, índex H, etc.\nUNIFICACIÓ NOMS D’AUTOR A WEB OF KNOWLEDGE (Research ID)\nResearcherID és una iniciativa de Thomson Reuters (Web of Knowledge) que permet als investigadors crear uns identificadors personals estables i, a més, fer públiques les seves publicacions i les seves mètriques professionals. Una vegada registrat, rebrà un número identificador individual que el distingirà d’altres investigadors homònims. Les característiques de Researcher ID són:\nCrear llistats de publicacions.\nCompartir el perfil amb el públic o mantenir-lo com a personal.\nPoder buscar, per aquells usuaris que no estiguin subscrits a Web of Knowledge, el registre per a veure perfils i trobar col·laboradors potencials, oradors o revistor.\nBuscar el registre per qualsevol combinació dels criteris següents: nom, identificació individual, paraula clau o institució.\nIntroduir publicacions des de Web of Science, altres bases de dades de Web of Knowledge a les quals la institució estigui subscrita, Endnote, Endnote Web i altres gestors de referències format (RIS).\nEs presenten paraules claus (keywords) suggerits basats en termes que ja existeixen en el registre.\nEs mostren enllaços al registre complet per a registres introduïts des de Web of Science i enllaços a la revista electrònica (DOI).\nGenerar mètriques de cita per a les publicacions introduïdes desde Web of Science: índex H, distribució de cites per any, total de vegades citat, promig de vegades citat.\nEliminar duplicats de les formes dels autors.\nPer a crear un perfil a Researcher ID:\n1. Cal ser usuari registrat a WoK. Cliqueu a Register des del portal de Web of Knowledge.\nUna vegada registrats a WoK, haureu de crear el vostre identificador clicant a My Researcher ID.\n2. En la següent pantalla haureu de clicar la icona Join now it’s free i omplir el formulari que apareix.\n3. A continuació rebreu un correu electrònic, amb una adreça web, a la qual haureu d’accedir per a registrar-vos a Researcher ID. Cal omplir el formulari amb totes les vostres dades i finalment acceptar la llicència.\n4. En la pròxima pantalla, ja us apareixerà el vostre identificador:\n5. Una vegada registrats, ja podreu accedir al My ResearchID amb les dades que heu utilitzat a l’hora de registrar-vos: el vostre correu electrònic o ResearcherID i la contrasenya de Web of Knowledge.\n6. Ja un cop dins del nostre perfil, podreu veure la informació següent:\nNúmero d’identificació individual.\nEl vostre perfil inclou una URL que és única per a la vostra pàgina ResearchID. Es pot utilitzar aquesta URL per a dirigir a persones al nostre llistat de publicacions.\nAquí podeu veure elements del nostre perfil, per exemple, àrea temàtica, afiliacions actuals, etc.\nPer a modificar qualsevol element del vostre perfil cal clicar a: “Manage profile”. Podeu fer que el vostre perfil sigui públic o bé privat. Una vegada actualitzat el perfil feu clic al botó “Submit changes” per tal de gravar totes les modificacions.\nPer a introduir les publicacions al vostre perfil cal fer clic a l’enllaç “Add publications”. Existeixen tres maneres de crear el llistat de publicacions:\nLocalitzant les publicacions a la Web of Knowledge.\nImportant-les des del gestor de referències Endnote.\nImportant-les des d’un altre gestor de referències en format RIS.\nPodeu canviar l’ordre de visualització de les publicacions afegides per les opcions següents: vegades citat, títol de l’article o data d’entrada.\nExisteixen tres llistats de publicacions:\nLlistat de publicacions 1 & 2 : us connecten amb la vostra biblioteca Endnote Web (si hi teniu accés).\nView publication list: veureu les publicacions afegides al perfil.\nEls articles afegits des de Web of Science o altres bases de dades de Web of Knowledge els seus títols porten un link que enllaça amb el seu registre complet. Si l’article conté el seu DOI (identificador de l’objecte digital) podreu accedir al format electrònic de la publicació, clicant la següent icona: Citation metrics: permet veure càlculs mètrics calculats automàticament basats en les publicacions introduïdes des de Web of Science. Es pot veure el total de cites, la mitjana de les cites i l’índex H. Cal recordar però, que aquelles publicacions afegides des d’arxius RIS no contenen informació de cites i per tant, no formen part dels càlculs mètrics de cites.\nCom unificar un nom d'autor a Scopus i Web of Knowledge\nORCID: un registre únic i global per a la identificació d’autors\nNom bibliogràfic unic: recomanacions d'elaboració


CiU Dosrius qüestiona la Torre de les Aigües | Diari Maresme\nFoto: CiU Dosrius\nEl grup municipal de Convergència i Unió (CiU) a Dosrius ha presentat una sol·licitud a l’Ajuntament en què demana que s’obri un expedient de disciplina urbanística sobre l’edifici protegit de la Torre de les Aigües. Aquest immoble, que es troba en molt mal estat de conservació, va ser una donació d’Aigües de Barcelona al municipi. La finca està valorada en uns 154.000 euros. Els convergents volen que la Comissió Territorial de Patrimoni Cultural de a la Generalitat dictamini “què s’ha de fer amb l’edifici”.\nEn un comunicat, CiU informa que l’Ajuntament té pressupostats 667.000 euros per a restaurar l’edifici que “amenaça perill d’esfondrament“, una xifra que el grup nacionalista considera “extremadament elevada tenint en compte el seu lamentable estat” i “el mal moment econòmic”.\nEl regidor de CiU, Antoni Valls, que vol informar la Generalitat de la situació de edifici, ha apel·lat al “criteri dels tècnics” per a decidir el futur de la finca. Valls apunta que “una opció podria ser conservar únicament els elements arquitectònics de valor cultural – la torre o almena -, enderrocant la resta de l’edifici”. També proposa “aprofitar l’espai, situat al costat de la riera, i que compta amb una zona de plataners, com a parc ecològic integrat al sistema de rieres”. Tanmateix, si econòmicament o tècnicament resultés inviable mantenir aquest element arquitectònic, el regidor de CiU considera que “el més coherent seria l’enderroc de l’edifici i recuperar l’espai als efectes esmentats”.


Saronis Hotel Ancient Epidavros Grècia - Ofertes d'hotels amb els MILLORS DESCOMPTES EN LÍNIA\nIppolitou 4, Ancient Epidavros, Ancient Epidavros, Grècia, 21059 - Molt bona ubicació - Veure al mapa\nMés informació sobre Saronis Hotel\nPer als viatgers què vulguin captar les imatges i els sons de Ancient Epidavros, Saronis Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSaronis Hotel també ofereix moltes instal.lacions per enriquir la seva estada a Ancient Epidavros. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, express check-in/check-out, magatzem d'equipatge, servei d'habitacions.\nL'ambient de Saronis Hotel es reflexa en cada habitació. aire condicionat, servei de despertador, balcó/terrassa, telèfon, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Saronis Hotel.\nhelpful staff, cleanliness, location


20 de setembre de 2019 - Balaguer Televisió\nDaily Archives: 20 de setembre de 2019\nAL DIA PONENT 20/09/2019\nL’escola Xemeneia: Espai de dansa moviment i creació ha iniciat el curs 2019-2020 amb prop de 150 alumnes amb edats a partir dels 3 anys. L’escola imparteix dansa en diferents modalitats començant per la dansa clàssica passant per disciplines com,...\nLa sala permanent del Museu Comarcal de la Noguera exposarà en els pròxims mesos una nova peça. Es tracta d’una talla de fusta policromada que representa una santa i en la que s’hi aprecia l’escut de la casa d’Urgell, concretament...\nAntonio Carreño és un tenista balaguerí de 82 anys que ha aconseguit situar-se entre els 25 primers llocs del rànquing mundial de tenistes majors de 80 anys. A Balaguer Televisió l’hem visitat en directe a les instal·lacions del Club Tennis...\nUna quarantena d’alumnes de l’Escola Vedruna participaran als programes europeus “Erasmus+”\nProp de quaranta alumnes de 2n i 3r d’ESO de l’Escola Vedruna de Balaguer participaran, al llarg de dos cursos, als programes europeus Erasmus+. Aquests projectes, a més d’aprofundir en el coneixement i pràctica de la llengua anglesa, impliquen dur...\nL’Ajuntament de les Avellanes i Santa Linya, la Taula d’Entitats del municipi i l’Àrea de Serveis Socials del Consell Comarcal de la Noguera organitzen conjuntament, i per quart any consecutiu, l’activitat BUSCA a través del Pla de Desenvolupament Comunitari (PDC)....\nL’Escola d’Adults de Balaguer ha començat aquesta setmana el curs 2019-2020 amb 300 alumnes matriculats, tot un rècord a l’inici de curs quan encara queden places lliures que podrien fer augmentar la xifra. Aquest any l’Escola d’Adults compleix 10 anys...\nEl Zaragoza s’ha emportat el duel que ha disputat contra l’Andorra a Balaguer. El partit ha estat molt ajustat i els andorrans haguessin pogut forçar la pròrroga en un llançament de tres sobre la botzina. Els dos equips s’han vist...\nRSS Ajuntament Balaguer\nDurada: del 20 de setembre fins al 15 de desembre del 2019. Lloc: sala d'exposicions de la Fundació Marguerida de Montferrato de Balaguer. C/ Pare Sanahuja, núm. 3 (entrada per l'Av. Pere III) EXPOSICIÓ “POIESIS” d'Assumpció Mateu Horari de visita:...


Situació extrema: tanquen tots els serveis no essencials • Som Pollença\nInici/Municipi/Situació extrema: tanquen tots els serveis no essencials\nSituació extrema: tanquen tots els serveis no essencials\nTancament de restaurants, bars, gimnasos i grans superfícies\n2 1.903 2 minuts llegits\nLa situació per Covid19 s’està agreujant i continuam en una incidència acumulada per damunt dels 500 casos per cada 100.000 habitants. Així la Presidenta del Govern, Francina Armengol, s’ha reunit avui amb la Confederació d’Associacions Empresarials de Balears (CAEB), la Confederació de la Petita i Mitjana Empresa de Balears (PIMEB), així com també els sindicats UGT i CCOO, per tal d’estudiar l’escenari i prendre decisions.\nLa situació és greu, hem tengut 707 contagis de Covid19 a les darreres 24h.\nPatricia Gómez, Consellera de Salut i Consum\nPilar Costa, portaveu del govern, acaba de comparèixer en una roda de premsa explicant de forma detallada el que s’ha decidit dins aquesta mesa de diàleg social, per reduïr la movilitat dels ciutadans, tancar activitats que puguin generar aglomeracions i evitar la relaxació de la ciutadania.\nFruit d’aquesta reunió, es fa una proposta que s’haurà d’aprovar el proper dilluns, que consta en procedir al tancament de bars, restaurants, gimnasos, spa, i centres comercials durant un període de 15 dies a partir del proper dimarts 12 de gener i fins al 26 de gener.\nPer tal de facilitar, d’alguna manera, la continuació de les activitats d’alguns d’aquests col·lectius, es donarà l’opció als bars i restaurants de seguir amb el servei a domicili, mentre que les grans superfícies de més de 700 m2, només podran vendre productes essencials com ara alimentació o parafarmàcia.\nEn relació al petit comerç continuarà com fins ara, havent de tancar a les 20h amb un 30% d’aforament. A més no es permetrà públic a als esdeveniments esportius i es mantenen la resta de normes que pertanyen al nivel 4 de risc a Mallorca i les complementàries que s’havien aprovat, ha indicat Costa.\nEl que volem, és com a mínim que en els propers 15 dies la gent mantengui una activitat mínima i esencial per preservar l’educació la gran part de les feines, la salut dels nostres majors i, en definitiva, que les compres que haguem de fer durant els 15 dies sigui alló essencial.\nEns hem d’oblidar de festes de Sant Antoni i Sant Sebastià\nJavier Arranz, portaveu del Comité Autonòmic de Gestió d’Enfermetats Infeccioses, ha avançat que “les trobades familiars i socials han de desaparèixer de cara als festius de Sant Antoni i Sant Sebastià. Hem d’anar oblidant-mos si volem que la dinàmica de contagis constants de les darreres setmanes, no contiuï endavant”.\nactivitats no essencials bars centres comercials COVID19 Francina Armengol gimnasos Govern Mallorca mesa pandèmia presidenta Govern restaurants Reunió\nObert el termini de sol·licitud per fer les obres del Club Nàutic\nRetroenllaç: Els no convivents ja no es podran reunir • Som Pollença\nRetroenllaç: Així entren els bars pollencins a la nova normativa per Covid19 • Som Pollença


Neix l’Escola de Doctorat de la UPC — Sala de Premsa - Universitat Politècnica de Catalunya (UPC)\nEsteu aquí: Inici > Notícies per al PDI i el PAS > Neix l’Escola de Doctorat de la UPC\nNeix l’Escola de Doctorat de la UPC\nEl Consell de Govern ha aprovat la creació de l’Escola de Doctorat de la UPC, per incrementar la visibilitat d’aquests estudis i contribuir a la professionalització del doctorat. Aquest acord consolida el plantejament que va iniciar-se amb l’experiència pilot que es va dur a terme a la Universitat el curs 2009-2010.\nAcord del Consell de Govern del 9 de febrer\nL’Escola de Doctorat és una nova unitat acadèmica, que s’encarregarà d’organitzar els estudis de doctorat de la Universitat Politècnica de Catalunya. BarcelonaTech (UPC) i propiciar un entorn de recerca atractiu. L’Escola vol incidir en la qualitat, la concentració de massa crítica de recerca, la internacionalització i la interdisciplinarietat dels programes de doctorat.\nL’assegurament de la qualitat fa referència a l’elecció del professorat, el disseny dels programes docents i als processos de seguiment anual del progrés de l’estudiantat. Pel que fa a la massa crítica, s’impulsarà la relació entre programes i grups de recerca i la col·laboració amb altres institucions. Es cercarà la cotutela de les tesis doctorals amb universitats de referència internacionals i l’obtenció de programes de doctorat Erasmus Mundus de la Unió Europea, per fomentar l’atracció de talent d’arreu. L'Escola de Doctorat potenciarà els temes de recerca interdisciplinaris i l’adquisició de competències transversals, com ara l’emprenedoria i la innovació, la creativitat i les habilitats informacionals, lingüístiques i de comunicació.\nA més, la figura del doctorand i la doctoranda serà reforçada, ja que se’ls considerarà com a investigadors i investigadores novells en formació, i tindran representació institucional mitjançant el Consell de Doctorandes i Doctorands perquè puguin incidir en la millora dels programes de tercer cicle. A més, s’impulsarà la inserció laboral dels doctors i doctores, més enllà de l’àmbit acadèmic.\nL’Escola de Doctorat organitza la seva activitat en cinc àmbits de coneixement propis de la UPC: l’Arquitectura, l’Edificació i l’Urbanisme, les Ciències, l’Enginyeria Civil, l’Enginyeria de les TIC i l’Enginyeria Industrial.\nEn cada àmbit s’establiran polítiques conjuntes que poden tenir incidència en els criteris d’admissió, el seguiment i valoració de tesis doctorals i del rendiment acadèmic, els nomenaments de tribunals de tesi, la formació bàsica transversal, la visualització dels programes i la creació de seminaris, entre altres aspectes.\nL’Escola de Doctorat s’estableix ara després que en els darrers anys s’hagi legislat entorn aquesta qüestió en l’àmbit espanyol, català i en el sí de la UPC. L’estructura administrativa i tècnica de l’Escola correspondrà a l’actual Oficina de Doctorat.\nAtracció del talent internacional\nActualment la UPC imparteix 46 programes de doctorat, dels quals 25 han aconseguit la Menció cap a l’Excel·lència que atorga el Ministeri d’Educació i tres d’ells formen part del programa Erasmus Mundus.\nEl curs 2010-2011 es van matricular 3.070 persones, amb una elevada presència d’estudiantat d’altres països (48,33%), especialment provinent de Mèxic, Colòmbia, Itàlia i Brasil. Les dones suposen gairebé un terç de l’estudiantat (969 doctorandes).\nUn total de 692 persones van iniciar els estudis i 273 van finalitzar-los amb la lectura de la tesi doctoral, 63 de les quals van obtenir la menció de Doctor Europeu.\nL’oferta de doctorat a la UPC el curs passat va estar vinculada a 50 unitats estructurals, i hi van participar 1.438 membres del PDI i 55 membres del PAS.\nPàgina web de l'Escola de Doctorat (properament disponible en castellà i anglès)\ne-Informacions 55 (maig 2010): Primers passos de l’Escola de Doctorat de la UPC


Tornen els horaris habituals de les activitats esportives i les seccions del Club, a partir del 10 de maig - Club Esportiu INEF Barcelona\nNous horaris d'activitats del Club Esportiu INEF Barcelona\nAmb la caiguda del toc de queda, el centre de l'INEFC tancarà les seves portes a partir d'ara a les 22 hores. Els horaris de les activitats de les Escoles Esportives i el Circ tornen a ser els habituals.\nPel que fa a les seccions, recuperen els seus horaris d'entrenaments habituals.\nVolem recordar que continuen les mesures de protecció bàsiques a causa del COVID-19: l'ús de mascareta, neteja de mans i distància de seguretat, etc... Intenteu arribar amb temps per tal de no colapsar l'entrada. Gràcies.\nDarrera modificació el Diumenge, 09 Mai 2021 07:02


Fernando Alonso disputarà la Harrismith 400 amb el cotxe del Dakar\nToyota ha confirmat que tornarà a treballar amb el pilot asturià\n3 min. Madrid 20/08/2019 10:50\n651x366 Fernando Alonso Fernando Alonso\nFernando Alonso, dues vegades campió de Fórmula 1 i guanyador de l'última edició del Mundial de Resistència, farà una sèrie de proves amb el Toyota Hilux, el cotxe amb el qual el fabricant japonès competirà al Ral·li Dakar. En un comunicat enviat aquest dimarts per Toyota Gazoo Racing, l'equip nipó ha confirmat que tornarà a unir-se amb el pilot asturià després de la seva exitosa campanya al Mundial de Resistència.\n"Durant els pròxims cinc mesos Fernando, que busca ampliar la seva ja remarcable carrera al món del motor participant en altres disciplines, treballarà en estreta relació amb Toyota Gazoo Racing i el seu equip del Ral·li Dakar experimentant un programa intensiu d'entrenament amb el Toyota Hilux a Europa, l'Àfrica i el Pròxim Orient per familiaritzar-se amb els rigors desafiants del ral·li", ha informat la marca japonesa. Fernando Alonso, que ja és a Sud-àfrica, farà proves al desert d'aquell país des d'aquest dimarts fins al 23 d'agost i participarà en un test no competitiu de la Harrismith 400 els dies 13 i 14 de setembre.\n" Estic molt emocionat per poder continuar la meva aventura amb Toyota Gazoo Racing. Junts hem aconseguit moltes coses des de la primera vegada que vaig conduir un Toyota , el novembre del 2017. Vam aconseguir dues victòries consecutives en les 24 Hores de Le Mans i vam guanyar el Mundial de Resistència , de constructors i de pilots, amb Sébastien Buemi i Kazuki Nakajima . Vaig provar el ral·li ' off - road ' a principis d'any i em va quedar tan bon re gust de boca que vull continuar" , ha explicat Alonso. L'asturià, de 38 anys , ha indicat que l'experiència de conduir l' Hilux és "totalment diferent" , però s'ha mostrat il·lusionat per recórrer " una corba d'aprenentatge costeruda " . " Tinc moltes ganes que comencin aquests mesos d'entrenament , de conèixer l' Hilux i de treballar amb l'equip. Sempre he mantingut que vull perseguir nous reptes en diferents disciplines, i estic en un gran equip per fer-ho " , ha dit.\n651x366 Marc Coma / KTM Marc Coma / KTM\nMarc Coma, aliat de luxe\nEl mitjà francès France TV Sport va alimentar dilluns els rumors sobre el fet que l'excampió de Fórmula 1 i el cinc vegades campió del Ral·li Dakar en motos i antic director esportiu de la prova, Marc Coma, podrien participar plegats en la pròxima edició de la prestigiosa competició, que es diputarà el gener del 2020 de manera íntegra a l'Aràbia Saudita. El català seria l'assistent de l'asturià en la modalitat de cotxes, prova en la qual s'estrenaria. Segons el mitjà francès, Alonso i Coma serien a Namíbia fent proves amb el Toyota Hilux oficial de l'equip Gazoo Racing Sud-àfrica, vigent campió de la prova, amb el qual l'asturià tindria previst debutar al Dakar.


Galetes casolanes per a tots els gustos | Consumer\nGaletes casolanes per a tots els gustos\nQuatre tipus de galetes, dolces i salades, per fer a casa i gaudir amb amics o en família\nImatge: Frédéric BISSON\nFer galetes no és un procés molt laboriós, però sí exacte quant a les quantitats i a l’ordre dels ingredients que cal barrejar. Ou, llet, farina, llevat… respectar les quantitats de cadascun o no fer-ho marcarà la diferència entre aconseguir unes galetes estupendes i haver perdut el temps en la cuina. Al cap i a l’últim, la rebosteria té molt de química: seguir la correcta combinació de les fórmules -o receptes- serà una garantia d’èxit. Les galetes són una de les elaboracions que més joc donen en la cuina, tant per socialitzar amb amics com per preparar i degustar amb els nens. A continuació, es descriuen quatre receptes per fer a casa: galetes salades, dolços, ràpides i sense farina.\nAbans de començar a elaborar les galetes, hem d’assegurar-nos que tenim tots els ingredients i, també, una mica de parament bàsic. Entre els ingredients clàssics, necessitarem farina, sucre, mantega, ou i llet, a més d’alguns extres (canyella, vainilla, fruita seca, xocolata…) i moltes ganes d’experimentar. Quant al parament, no poden faltar uns bols amplis per barrejar, un corró per estirar (val una ampolla rodona i neta), un cortapastas (podem utilitzar gots de diverses grandàries), paper apte per hornear i fonts de forn.\n1. Galetes salades amb formatge d’ovella\nNecessitem: 125 g de farina, 20 g de formatge d’ovella sec i en pols, 30 g de mantega, 50 ml de llet descremada, 5 g de llevat, un ou i 5 g de sal.\nPreparació. Barregem la farina amb el llevat, el formatge d’ovella en pols i la mantega tallada en trossets. Pastem i agreguem la llet i un polsim de sal. Seguim pastant fins a aconseguir una textura homogènia; li donem forma de bola i deixem reposar durant 15 minuts. Passat aquest temps, estirem la massa fins a formar una làmina d’uns dos centímetres de grossor, que tallarem amb un cortapastas petit, ja que la gràcia de les galletitas és que siguin de mos. També podem fer-les de diferents formes, perquè siguin més divertides. Col·loquem les nostres cookies sobre una safata de forn (folrat amb paper de forn) i pintem la superfície de les galetes amb ou batut. Podem espolvorear una mica de sal per damunt (fins i tot utilitzar diferents tipus de sal: amb aroma a pimentón, a boletus, a llimona…). Horneamos a 180 ºC durant 12 minuts, o quan vegem que estan daurades, i traiem del forn. Esperem al fet que es temperin abans de consumir-les… si podem resistir al fet que es refredin.\n2. Galletitas amb trossets de xocolata\nNecessitem: 100 g de farina, 50 g de mantega, 40 g de sucre blanc, 40 g de sucre bru, 80 g de cobertura de xocolata en trossets i 5 g de llevat.\nPreparació. Barregem la farina amb el llevat, el sucre blanc i el sucre bru, fins a formar una barreja sorrenca. Trossegem la mantega tova i l’agreguem a la barreja anterior juntament amb la xocolata trossejada en cachitos molt petits. Distribuïm aquesta massa en petits trossos sobre una safata de forn, prèviament untada d’oli de girasol. Horneamos a 200 ºC durant 12 minuts. Una vegada cuinades, traiem del forn, esperem al fet que es refredin i llestes per presentar!\n3. Galetes ametlades, sense farina\nNecessitem: 250 g d’ametlles crues, 200 g de sucre, dos ous i canyella en pols.\nPreparació. Trossegem lleugerament les ametlles amb ajuda d’un robot de cuina, les col·loquem sobre una placa de forn amb paper de forn i torrem a 150 ºC durant cinc minuts (o fins que es daurin una miqueta). Traiem del forn i trituramos de nou fins a aconseguir una farina d’ametlla. Barregem aquesta pols amb el sucre, els dos ous batuts, un toc de canyella i, si volem, una mica d’essència de llimona. Quan tinguem la massa amb consistència, l’anem col·locant en petites porcions sobre una safata de forn una mica greixada. Horneamos a 180 ºC durant 10-12 minuts, depenent del tipus de forn. Les traiem una vegada que estiguin daurades, i ho fem amb cura de no trencar-les, ja que, al no portar farina, són una mica delicades.\n4. Galetes en 10 minuts amb ajuda del microones\nNecessitem: 100 g de farina, 40 g de sucre, 100 g de mantega, un polsim de llevat en pols, un polsim d’aroma de vainilla i un ou. Si volem, també podem utilitzar trossets de xocolata, fruita seca torrada o fruites dessecades (encara que això és opcional).\nPreparació. Barregem la mantega amb el sucre, la farina tamizada i el llevat, fins a formar amb aquests ingredients una massa tipus plastilina. Espolvoreamos farina sobre una taula freda -si és possible, els fogons de la cuina- i, amb cura, estirem la massa amb el corró de pastisseria fins que quedi amb un centímetre de grossor. Amb un cortapastas anem tallant i traient galetes, que col·locarem sobre un plat de microones folrat amb paper de forn perquè no es peguin. Les pintem d’ou batut i afegim també, si ho desitgem, els trossets de xocolata, la fruita seca torrada o les fruites dessecades. Cuinem en el microones a màxima potència durant dos minuts. Ho farem per tandes de quatre o sis galetes, perquè no siguin massa, ja que així es distribueix millor la potència del microones. Una vegada cuinades totes, podem donar-los un toc daurat utilitzant el grill, durant dos minuts.\ncuinar galletas-ca rebosteria


A01 – Gestió de la Informació (Helena Navarro) | ¿Cómo hacer un cortometraje? A01 – Gestió de la Informació (Helena Navarro) – ¿Cómo hacer un cortometraje?\nA01 – Gestió de la Informació (Helena Navarro)\n16 febrero, 2015 5 Blanquerninos Deja un comentario\nUn exemple molt clar de la tradició oral en la actualitat es la missa. El pastor cada dia transmet el missatge de Deu, amb les seves pròpies paraules, als creients. Encara que la paraula del senyor, com ho diuen els seus seguidors, està escrita en la Bíblia, cada diumenge assisteixen a una església on reben de forma oral aquest mateix missatge.\nTítol: New Generation\n26,2 milions de usuaris / 76,2% de la població utilitza internet un 98,3% de los joves. Es important saber que el 72,6% de la població d’España utilitza internet. Això demostra que España esta oberta al marcat de nivell mundial. I encara que es tradueix amb una competència molt més potent, també ens ofereix molts més productes als consumidors. Internet es un dels principals factors de la globalització, i les xifres demostren que cada cop, cada generació, està un pas més endavant del futur. D’aquest món sense fronteres que ens permet Internet.\nIdentifica tots els serveis i productes que puguis i fes una descripció bàsica de cadascú.\nWikipedia: es coneix com la enciclopèdia lliure, i tothom pot ser consumidor i productor alhora.\nWoorck Windows: eina que s’utilitza per redactar documents.\nGoogle: és un buscador dintre d’internet, segurament el més utilitzat.\nMail: podríem definir el Mail com el antic correu però d’Internet.\nYahoo: un altre buscador d’internet.\nBlogs: pàgina d’Internet, normalment una pàgina personal, amb una temàtica concreta en moltes ocasions.\nTítol: The future is ours.\nCrec que aquest vídeo ens fa reflexionar del mode en que ara organitzem, classifiquem, busquem, creem i compartim la informació. Ens fa veure com han evolucionat totes aquestes facetes al llarg de la historia i el gran poder que tenim ara en les nostres mans. Ara tenim a l’abast tota la informació que necessitem, es nostre la decisió de que fer amb aquesta. Crec que és un gran vídeo on es veu perfectament reflectida la revolució de la informació.\n→ A02 – Gestió de la Informació (Pau Punseti i Helena Navarro)\n← Activitat iniciada a classe, 9 febrer 2015, a publicar al blog data límit 16 febrer 2015, abans inici de classe


Epigènesi - Viquipèdia, l'enciclopèdia lliure\nL'epigènesi en la biologia és el procés de desenvolupament d'un individu, a través del qual la seva estructura es diferencia i fa més complexa. El cas més paradigmàtic és el del creixement en el qual un zigot es desenvolupa una complexa estructura cel·lular i orgànica. Per extensió, en teoria de sistemes s'inclouen els mecanismes que permeten a un determinat individu modificar certs aspectes de la seva estructura interna o externa com a resultat de la interacció amb el seu entorn immediat.\nL'epigènesi representa per tant el procés de "sintonització" final mitjançant el qual cada individu s'adapta de forma eficient al seu entorn a partir de les capacitats contingudes en el seu codi genètic. Els exemples més evidents de sistemes amb capacitat d'aprenentatge els constitueixen el sistema nerviós central o el sistema immunitari. En el cas del sistema nerviós central aquesta capacitat d'aprenentatge és de vital importància, ja que el nombre estimat de connexions sinàptiques en un cervell humà supera amb escreix el nombre de nucleòtids que conté el genoma humà.\n↑ «Epigènesi». L'Enciclopèdia.cat. Barcelona: Grup Enciclopèdia Catalana.\nObtingut de «https://ca.wikipedia.org/w/index.php?title=Epigènesi&oldid=18914984»\nLa pàgina va ser modificada per darrera vegada el 10 oct 2017 a les 14:45.


La protectora d'animals alerta que està saturada - Regió7 :: El Diari de la Catalunya Central\nredacció 01.07.2019 | 23:44\nLa protectora d'animals alerta que està saturada Regió7\nLes gosseres municipals gestionades per la Protectora d'Animals de Manresa i les instal·lacions pròpies de la mateixa protectora es troben en una situació límit.\nActualment, a les instal·lacions hi habiten uns 120 gossos i uns 400 gats, xifres que superen la capacitat d'ocupació i fan que l'Ajuntament de Manresa i la Protectora hagin pres la decisió de només atendre les urgències d'animals, ja sigui perquè estan ferits, creen alarma social o són cadells sense mare, fins que la situació de col·lapse disminueixi. Igualment, la resta de situacions seran valorades individualment i s'intentarà buscar una solució.\nPer pal·liar la situació, que, a més, es veu agreujada per les altes temperatures que han de suportar els animals a l'estiu, es fa una crida a la ciutadania per tal que aquelles persones que vulguin i puguin acollir, de forma responsable, algun dels animals s'adrecin a l'Aixopluc, a Can Poc Oli, s/n.\nMalgrat les nombroses campanyes de divulgació que s'han portat a terme per sensibilitzar i denunciar la nafra social de l'abandonament d'animals de companyia, a l'estiu, sobretot el de gossos, creix exponencialment.\nManresa se suma tímidament a cantar «Corren» des dels balcons.\n«Cantar no soluciona res però junts trencarem la rutina durant 5 minuts».


Qui som\tVitorfruit\t2017-01-19T09:19:37+00:00\nSom una empresa familiar que es dedica al cultiu de fruita des dels anys 60.\nPoc a poc hem anat creixent i actualitzant les varietats d’arbres fruiters fins a dia d’avui.\nDurant tots aquests anys, hem anat aprenent i millorant el nostre procés productiu, fins a arribar a l’especialització actual. En aquests moments, s’està incorporant la tercera generació amb l’esperança de poder continuar una tasca familiar dedicada al cultiu de fruita, amb vistes a un futur mercat més ampli, amb la intenció de superar fronteres i trobar nous canals d’exportació.\nQuè pot oferir una empresa familiar davant els grans productors? El màxim control del nostre cultiu, recol·lectant la fruita en el seu moment més òptim.\n“La fruita tractada en família”: quelcom nostre que hem aconseguit amb molt esforç. La satisfacció del treball ben fet.\nDegut a la demanda del mercat, el coneixement dels consumidors i els diferents estudis realitzats sobre la nostra producció, hem apostat per una producció ecològica. Durant el 2016, hem realitzat diferents estudis de la nostra fruita, on el resultat obtingut ha estat molt positiu. Degut a aquest fet, hem pogut vendre la nostra fruita com a fruita residu 0.0, és a dir, sense residus químics. Actualment estem en el nostre segon any de producció ecològica, el que implica que podem oferir productes en conversió ecològica.\nDes de Vitorfruit mirem amb moltes expectatives el futur, al 2019 ja podrem vendre la nostra producció com a fruita 100% ecològica.\nEn l’actualitat concentrem la nostra producció en el cultiu de paraguaians (200.000 kg), peres (125.000 kg), nectarines (120.000 kg), albercocs (45.000 kg) i pomes (60.000 kg); oferint un subministrament regular gràcies a l’escalonament de la nostra producció. En una menor quantitat oferim figues i carabasses.\nA dia d’avui oferim els nostres serveis tant a grans empreses com a aquells particulars que vulguin gaudir de la bona fruita en el millor moment. Sobretot, aquelles persones interessades en la qualitat de la fruita.\nRestem a la seva disponibilitat.


Publicat el 8 de setembre de 2015 per admin\nAvui no tinc bon dia, fins i tot com diu un bon amic, es podria dir que tinc el iogurt agre o per dir-ho clarament i perdoneu la grolleria, estic de mala llet.\nVolia escriure sobre aquests poca-soltes que busquen espantar-nos, tot llaçant-nos amenaces de tota mena, com avui l’impresentable Morenés, però vist el meu estat d’ànim, m’estimo més fer-ho de forma més genèrica, perquè avui les diria molt grosses.\nEls que em llegiu amb assiduïtat, sabeu que he escrit més d’un cop sobre els que donen o volen donar lliçons, que voleu que us digui, em treu de polleguera, no suporto la fatxenderia dels que ho fan i n’hi ha fins i tot que ho fan amb certa freqüència.\nAmb el benentès que el que dóna o intenta donar lliçons. No imparteix coneixements, ni tan sols els divulga, sinó que es limita a menystenir als que son objecte de les seves fanfarronades, dient-los implícitament explícita que són uns rucs i que gràcies a ell o ella, sabran el que han de fer.\nDe sempre, de fet de tota la meva vida, he intentat aprendre de tothom, de més grans i de més joves, amb més cultura que jo i amb menys i puc dir que me n’he sortit força bé, segurament que si no he après més, ha estat per culpa meva.\nLa meva eterna gratitud, a tots aquells que han contribuït a fer de mi una millor persona, a tots aquells que han divulgat coneixements i també de manera molt especial, a tots aquells que m’han impartit coneixements, els que sempre consideraré els meus mestres, tant els que ja no hi són, com els que encara em complauen amb la seva presència.\nManel Mayor 08 de setembre de 2015